Landsrettens kendelse om sag nægtes fremme er stadfæstet
Ret: Højesteret (3. instans)
Faggruppe: Civilsag — Visse kæresager
Sagsemner: Fogedret;

/

Hæftede ikke for lån optaget med NemID af tredjemand

Sag 11/21

Kendelse afsagt den 17. november 2021

Basisbank A/S
mod
A og B   

Ikke udvist sådan grad af uagtsomhed i forbindelse med udlevering af NemID-oplysninger, at de
hæftede for lån optaget af tredjemand med disse oplysninger

A og B overlod den 15. oktober 2019 deres NemID-oplysninger til en person, som de troede var fra
politiet og skulle anvende oplysningerne som led i efterforskning af et hackerangreb på B’s
instagramkonto. Den 16. oktober 2019 blev optaget et lån hos Basisbank, hvor gældsbrevet blev
underskrevet digitalt af en ukendt tredjemand ved hjælp af A og B’s NemID -oplysninger. A og B
anmeldte forholdet til politiet den 21. oktober 2019 efter at være blevet gjort opmærksom på, at der
kunne være tale om svindel.   

Sagen for Højesteret angik, om Basisbank kunne opnå tvangsfuldbyrdelse på grundlag af gældsbrevet.
Afgørende herfor var, om A og B var aftaleretligt forpligtet over for Basisbank i henhold til gældsbre-
vet.   

Højesteret udtalte, at efter de faktiske oplysninger i sagen havde A og B ikke udvist en sådan grad af
uagtsomhed, at de hæftede for lånoptagelsen på aftaleretligt grundlag. Fogedforretningen blev derfor
nægtet fremme.

Landsretten var kommet til samme resultat.   

 



/